:::நான் இந்த உரையாடலை நீட்டிக்க விரும்பவில்லை. கிரந்தம் அல்லாத பிறவற்றைப் பற்றியும் இருக்கும் சிக்கல்களைப் பற்றியாவது தக்க இடத்திலே உரையாடி முடிவுகளுக்கு வரவேண்டும். மார்ச்சு என்றுதான் எழுதுதல் வேண்டும். கடைசியில் வரும் சு என்னும் எழுத்து "ச்" என்று நிறுத்த உதவும் சிறிய உயிரொலி கொண்ட ஓரெழுத்து அதனை அழுத்தியும் நீட்டியும் சூ என்று என்று கூறுதல் கூடாது. அது குற்றியலுகரம். "ச்" என்று நிறுத்தவே முடியாது (அடுத்து ஓர் சிறு உயிரொலி வராமல்), எந்த மொழியாளராலும்.!! " *மார்ச்சில் இருந்து ஏப்பிரல் வரை, மார்ச்சோடு இது முடிவு பெறும்*" என்றெல்லாம் வரும் பொழுது அந்தக் குற்றியலுகரம் மறைந்து அடுத்து வரும் இ, ஓ ஆகியவற்றுடன் இணைவதைப் பார்க்கலாம். மார்ச் என்று பிழையாக எழுதினாலும், மார்ச்+இல் = மார்சில் என்பீரா மார்ச்சில் என்பீரா? இவற்றை எதற்காக இங்கே கூறுகின்றேன் என்றால், தமிழில் எழுதும்பொழுது தமிழ் இலக்கண விதிகளைக் கூடிய மட்டிலும் நன்றாக பின்பற்றுவது நல்லது, அது தேவை. ஆங்கிலத்தில் எழுத்துப்பிழை இருந்தால் மில்லியன் பவுண்டு/தாலர் அளவு நட்டம் ஏற்படும் என்று வணிக நிறுவனங்கள் நினைக்கின்றனவாம், படிப்பவர்களுக்கு நம்பிக்கை வராதாம், மதிப்புக் குறைந்துவிடுமாம், எனவே எழுத்துப்பிழை இல்லாமல் இருப்பது மிகத்தேவை என்கிறார்கள். தரம் நிறுவுவதாக அமையும் கலைக்களஞ்சியம் போன்றவற்றில் நல்ல உரைநடையில், பிழை இல்லாமல் இருப்பது மிகவும் தேவை. --செல்வா (பேச்சு) 13:20, 15 ஆகத்து 2012 (UTC)  
::குறிப்பு: //உரோமன் எழுத்துகளையும் (இவை 52), கிரந்த எழுத்துகளையும் (இப்பொழுது இவை 79!!) தமிழில் கலந்து எழுதுவது அறிவுடைய செயல் அன்று// ஐந்தாறு பயனர்கள் தவிர மற்ற அனைவரும் நானறிந்தவரை (நான் உட்பட) கிரந்தம் சேர்த்துதான் பல இடங்களில் எழுதுகிறோம்.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:51, 14 ஆகத்து 2012 (UTC)
:::சண்முகம், முதலில் கிரந்தம் என்பதை சற்று விட்டுவிட்டு மற்றவை பற்றிப் பேசுவோம்/ பிறகு கிரந்தத்துக்கு வருவோம். சொல்லின் முதல் எழுத்துகள், கடை எழுத்துகள், மெய்யொலிக் கூட்டங்கள் பற்றிப் பேசுவோம். ஆங்கிலத்தில் ஒரு விதி முறை இருந்தால் பின் பற்றுகின்றோமா இல்லையா? அதுபோல் தமிழ் மொழியில் உள்ள இலக்கண விதிகளைப் பின்பற்ற வேண்டாமா? பலர் *K.M. கிருஷ்ணன்* என்று எழுதுவதால் உரோமன் எழுத்துகளைச் சேர்த்து எழுதுதல் முறையாகுமா? தமிழ் எழுத்துகள் என்பன தெளிவாக வரையறுக்கப்பட்டுள்ளன. தமிழ் மொழியின் எழுத்து, சொல், சொற்றொடர் பற்றிய இலக்கணங்கள் தெளிவாக உள்ளன. *நான் உட்பட* எழுதுகின்றேன் என்று கூறும் வாதங்களால் தெளிவு பிறக்காது. நானும்கூட எழுதினேன் என்று சொல்ல முடியும். பிற மொழி ஒலிப்பை மட்டும் முதன்மைப் படுத்த வேண்டும் எனில் எத்தனையோ முறைகள் உண்டு (அப்படி முதன்மைப்படுத்த வேண்டுமா என்பது முற்றிலும் வேறான கேள்வி). Gandhi என்பதை நான் கா'ந்தி என்றும் அதே போல் பா'பு, டா'டி, ச'கன்னாதன், தா'தாபாய் நவுரோசி' என்று கிரந்தம் இல்லாமலே இன்னும் கூடுதலான ஒலிப்புகளைக் காட்ட இயலும். ஆனால் தமிழல்ல இவை! 90-95% விழுக்காட்டு மக்களுக்கு எளிமையான தமிழே இயல்பானது. சிக்கனம் எளிமை என்பதை ஏன் விட்டுவிட வேண்டும். அனுமன், இந்தி, இமயம், சிநேகிதன், தலம், என்று ஆயிரக்கணக்கான சொற்களில் கிரந்தம் இல்லாமல் எழுதி இருக்கின்றோமே. ஹனுமான் என்று என்று சொல்லிப்பாருங்கள் அனுமான் என்று சொல்லிப்பாருங்கள். எதில் முயற்சி அதிகம்? மூச்சை ஏன் வீணாக்க வேண்டும்? என்னால் Haனுமான் என்று எழுத இயலும் என்பதால் அப்படி எழுதிவிடலாமா? தமிழில் 131 எழுத்துகளை நுழைப்பதை ஏன் ஏற்க வேண்டும். Gandhi என்று உரோமன் எழுத்தில் எழுதினாலும் ஆங்கிலேயர் Candy என்பது போல் ஆனால் Gandy என்றுதானே ஒலிக்கின்றனர். தமிழ் என்பதை Tamil என்றுதானே எழுதி ஒலிக்கின்றனர். மொழிக்கு மொழி மாறுபடும் இயல்புகள் இருபப்தை பிறமொழிக்கு இருப்பது போல் தமிழுக்கும் இருப்பதை ஏன் மறுக்கின்றீர்கள்?! --செல்வா (பேச்சு) 18:32, 14 ஆகத்து 2012 (UTC)  
:செல்வா, இலக்கண முறைப்படியான மாற்றங்களை எப்போதும் மறுத்ததில்லை, பிறமொழி வணிகப் பெயர்களில் இலக்கணப் பிறழ்ச்சிகள் இருந்தாலும் மாற்றக் கூடாது என்பது என் கருத்தாயினும், இலக்கணப் பிழைகளை சுட்டும் போது ஏற்றுக் கொண்டேயிருக்கிறேன் (இது பற்றியும் உரையாட வேண்டும், பிறிதொரு உரையாடலில் உரையாடுவோம்). இங்கே இந்த உரையாடலைப் படிக்கும் போது சில வரிகள் எனக்கு சற்று வித்தியாசமாக தோன்றியது. எனக்கு தெரிந்தவரை பெரும்பாலானோர் தமிழ் விக்கிப்பீடியாவில் இன்றும் கிரந்தம் சேர்த்து எழுதும்போது தாங்கள் *தமிழில் கலந்து எழுதுவது அறிவுடைய செயல் அன்று* என்று கூறியது எனக்கு சற்று முரணாகப் பட்டது. அதனாலேயே என் கருத்தை பதிந்தேன். மேலும் சில கருத்துகள்: இங்கு K.M என சேர்த்துதான் எழுத வேண்டும் என்று வாதிட்டதாக எனக்கு தெரியவில்லை (ஆனால் தமிழில் KM என்னவென்று தெரியவில்லையெனில் கேஎம் என்று எழுதுகிறோமே அது தவறில்லையா?), மேலும் உரோம எழுத்துக்களை சேர்த்து எழுத வேண்டும் என்றும் யாரும் வாதிட்டதாகவும் தெரியவில்லை. ஆதலால் இது முற்றிலும் கிரந்தம் பற்றியது. எனக்கு தெரிந்து சில பழைய உரையாடல்களை படித்ததில் பெரும்பாலான பயனர்கள் கிரந்தம் பற்றி ஏதும் உரையாடல்களில் தங்கள் கருத்துக்களை சொல்வதில்லையோ என்றொரு சந்தேகம் ஏற்பட்டது . தமிழில் 131 எழுத்துக்களை நுழைக்க சொல்லவில்லையே, ஏற்கனவே நுழைந்துவிட்ட ஐந்து எழுத்துக்களை எழுதுபவர்கள் எழுதட்டுமே (விரும்புபவர்கள் தவிர்த்து எழுதட்டும், அதற்காக கட்டாயப்படுத்த வேண்டுமா?). தமிழில் எங்கேயும் கிரந்தம் பயன்படுத்துவது இல்லை என்கிறபோது, நான் விக்கியில் முற்றிலும் கிரந்தம் தவிர்ப்பதை ஏற்றுக் கொள்கிறேன். அதுவரை கிரந்தம் சேர்த்து எழுதுபவர்கள் அவ்வாறே எழுதலாம் என்பதே என் கருத்து. மேலும் இங்கு பங்களிப்பவர்கள் (படிப்பவர்களும் கூட) யாவரும் தமிழ் இலக்கணங்களை முற்றும் அறிந்த தமிழறிஞர்கள் இல்லையே, முற்றிலும் தமிழ் இலக்கணப்படிதான் எழுத வேண்டும் என்பது அவர்களால் இயலும் காரியமா எனவும் சற்று எண்ணிப் பார்க்க வேண்டுகிறேன் (தமிழைக் காக்க வேண்டும் என்பது இங்கு பங்களிக்கும் அனைவரின் நோக்கமும் எனினும் நடைமுறையில் உள்ளதையும் சற்று எண்ணிப் பார்க்க வேண்டும்). மேலும் என்னால் Haனுமான் என எழுத இயலும் என்பதால் நான் அவ்வாறு எழுத வேண்டும் என்று வாதிடவில்லையே, அனுமான், ஹனுமான் இரண்டும் வழக்கில் பல காலமாக உள்ள போது அவற்றில் ஏதோ ஒன்றை உபயோகப்படுத்துவதில் என்ன தவறு?.. மேலும் ஜாதிகள் இல்லையடி பாப்பா எனக் கூறிய பாரதியும், பாரதிதாசனும் அறிவற்றவர்களா? தமிழ் பற்று இல்லாதவர்களா? தமிழ் அறியாதவர்களா? (இதிலிருந்து இங்கு அல்லது இக்காலத்தில் யாரும் கிரந்தத்தை தமிழில் புகுத்தவில்லை என்பதை அறியலாம்), ஒலிப்பு பற்றி கூற இப்போது நேரம் இல்லை, பிறிதொரு உரையாடலில் உரையாடலாம்,நன்றி--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 19:41, 14 ஆகத்து 2012 (UTC)